Il-Prim Ministru Awstraljan Tony Abbott qal dalgħodu li uffiċjali li qed ifittxu l-fdalijiet tal-ajruplan Malasjan huma fiduċjużi li jafu l-post approssimmattiv fejn huma ż-żewġ kaxex sewed. Il-kumment ta’ Abbott sar wara li ajruplan Awstraljan tat-tip P3 Orion, li huwa wieħed minn 10 li qed jieħdu sehem fit-tfittxija, sema’ sinjal ieħor magħruf bħala “ping” li jista’ jkun ġej mill-kaxxa s-sewda tal-ajruplan li issa ilu mitluf mit-8 ta Marzu. Il-ħames ping instema’ mill-ajruplan li ħadu minn baga apposta ħdejn il-bastiment Awstraljan  Ocean Shield. Il-wesgħa baħar li qed ifittxu fiha bħalissa niżżluha għal 58,000 kilometru kwadru minn 75,000 wara li nstemgħu erba’ pings inqas minn 40 kilometru bogħod minn xulxin minn aparat Amerikan li l-Ocean Shield qed iġorr warajh. L-esperti issa qed jaħdmu biex jiffiltraw is-sinjali minn kokafonija ta’ ħsejjes fl-isfond – proċess ta’ paċenzja għax jieħu l-ħin. Sadanittant hem mil-biża’ li l-batteriji tal-flight recorders jispiċċaw u jinqata’ kull ħoss. Dawn suppost għandu charge għal 30 jum. Fuq l-Ocean Shield hemm vettura forma ta’ sottomarin, bl-isem ta’ Bluefin 21, li lesti jniżżluha biex tfittex f’qiegħ in-nofsinhar tal-Oċean Indjan darba jiġi llokazzat fejn jista’ jinsab l-ajruplan.